इतना-सा तो सामान्य बुद्धि से भी समझ आ जाता है कि चित्तौड़ के किले में सुलतान का दर्पण से पद्मिनी का चेहरा देखना, उस पर रीझकर सब कुछ करने को तैयार हो जाना आदि मिथक ही होंगे, क्योंकि 1303 में घर-घर में दर्पण होते ही नहीं थे. लेकिन फिल्म या काव्यगाथाओं के लिए ऐसी घटनाओं के दृश्य संजीवनी का काम करते हैं. पिछले दिनों इन सबमें प्रामाणिक-अप्रामाणिक की छानबीन के लिए अनेक प्रयत्न हुए हैं. कुछ मध्यकालीन गाथाओं की पांडुलिपियों की तलाश भी हुई है और वे छपी भी हैं.